12.11.2013 Den Europæiske Unions Tidende L 301/5 KOMMISSIONENS GENNEMFØRELSESAFGØRELSE af 8. november 2013 om ændring af beslutning 2006/944/EF til at omfatte det emissionsniveau, der er tildelt Republikken Kroatien i medfør af Kyotoprotokollen (meddelt under nummer C(2013) 7489) (2013/644/EU) EUROPA-KOMMISSIONEN HAR — under henvisning til akten om Republikken Kroatiens tiltræ- delse, særlig artikel 50, og ud fra følgende betragtninger: (1) I Kommissionens beslutning 2006/944/EF (!) fastsættes emissionsniveauerne for referenceåret for Unionen og dens medlemsstater for de fem år, Kyotoprotokollens første forpligtelsesperiode varer. De emissionsniveauer, der er fastlagt i bilaget til nævnte beslutning, blev fastsat efter de revisioner, der fandt sted i henhold til artikel 8 i Kyotoprotokollen til De Forenede Nationers rammekonvention om klimaændringer. (2) — Revisionen af Kroatiens emissionsniveau for referenceåret afsluttedes den 26. august 2009. I revisionsrapporten rejstes et spørgsmål om gennemførelsen, for så vidt angår den mængde, der tildeles Kroatien. Den 8. februar 2012 fastslog Compliancekomitéen, at spørgsmålet var løst, og efterfølgende blev de endelige værdier for Kroa- tiens emissionsniveau fastsat. (1) Kommissionens beslutning 2006/944/EF af 14. december 2006 om fastsættelse, i medfør af Rådets beslutning 2002/358/EF, af de respektive emissionsniveauer, der i medfør af Kyotoprotokollen tildeles Fællesskabet og hver af dets medlemsstater (EUT L 358 af 16.12.2006, s. 87). (3) — Som følge af Republikken Kroatiens tiltrædelse af Den Europæiske Union den 1. juli 2013 bør bilaget til beslut- ning 2006/944/EF også omfatte det emissionsniveau, der tildeles Kroatien i henhold til Kyotoprotokollen. (4) — Beslutning 2006/944/EF bør ændres i overensstemmelse hermed — VEDTAGET DENNE AFGØRELSE: Artikel 1 I bilaget til beslutning 2006/944/EF indsættes følgende efter angivelsen for Estland: »Kroatien | 148 778 503 Artikel 2 Denne afgørelse er rettet til medlemsstaterne. Udfærdiget i Bruxelles, den 8. november 2013. På Kommissionens vegne Connie HEDEGAARD Medlem af Kommissionen